|  |
| --- |
| PATVIRTINTAElektrėnų savivaldybėsadministracijos direktoriaus2019 m. gegužės 2 d.įsakymu Nr. 03V-302 |

**PAREIGYBĖS APRAŠYMAS**

**I SKYRIUS**

**PAREIGYBĖ**

1. Ūkio plėtros ir investicijų skyriaus vyriausiasis specialistas yra darbuotojas, dirbantis pagal darbo sutartį. Pareigybės grupė – specialistai. Vyriausiasis specialistas tiesiogiai pavaldus Ūkio plėtros ir investicijų skyriaus vedėjui.

2. Pareigybės lygis – A1.

**II SKYRIUS**

**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

3. Darbuotojas, einantis šias pareigas, turi atitikti šiuos specialius reikalavimus:

3.1 turėti aukštąjį universitetinį (ne žemesnį kaip magistro laipsnis) arba jam prilygintą technologijos mokslo studijų srities statybos inžinerijos krypties išsilavinimą;

3.2. turėti ne mažesnę kaip 1 m. darbo patirtį statybos techninės priežiūros srityje;

3.3. turėti ypatingo statinio statybos vadovo ir ypatingo statinio statybos techninės priežiūros vadovo (gyvenamieji ir negyvenamieji pastatai, inžineriniai tinklai) kvalifikaciją;

3.4. būti susipažinęs su Lietuvos Respublikos įstatymais, Vyriausybės nutarimais ir kitais teisės aktais, reglamentuojančiais tiesiogines funkcijas, išmanyti dokumentų rengimo ir įforminimo taisykles, mokėti taikyti praktikoje;

3.5. gebėti atlikti teisės aktų analizę ir rengti analitinę medžiagą;

3.6. mokėti analizuoti ir apibendrinti informaciją, gebėti sklandžiai dėstyti mintis raštu ir žodžiu;

3.7. mokėti dirbti *Microsoft Office* programiniu paketu, kompiuterinių programų paketu SĄMATA, naudotis internetu, elektroniniu paštu, gebėti naudotis teisės aktų ir kitų dokumentų paieškos sistemomis;

3.8. išmanyti ir gebėti taikyti tarnybinės etikos reikalavimus.

**III SKYRIUS**

**ŠIAS PAREIGAS EINANČIO DARBUOTOJO FUNKCIJOS**

4. Šias pareigas einantis darbuotojas vykdo šias funkcijas:

4.1. atlieka statinių, nuosavybės teise priklausančių savivaldybei, ir kurių naudotojai yra savivaldybės švietimo, kultūros, sporto, medicinos ir socialinės srities įstaigos, statybos skaičiuojamosios kainos nustatymo apskaičiavimą;

4.2. rengia pavestų statybos objektų viešųjų pirkimų dokumentus;

4.3. atlieka priskirtų statybos objektų statinio statybos techninio prižiūrėtojo funkcijas. Statinio statybos techninio prižiūrėtojo veikloje vadovaujasi statybos techninio reglamento STR 1.06.01:2016 „Statybos darbai. Statinio statybos priežiūra“ VII skyriaus nuostatomis;

4.4. pagal savo kompetenciją koordinuoja statybos darbų dalyvių darbą ir bendradarbiavimą, prireikus inicijuoja pasitarimus, statybos objektų apžiūras dėl nenumatytų darbų atlikimo ir dalyvauja jose, sprendžia kitus statybos metu iškilusius klausimus;

4.5. vykdo kartu su specialistų grupėmis (komisijomis) nurodytų statinių, nuosavybės teise priklausančių savivaldybei, ir kurių naudotojai yra savivaldybės švietimo, kultūros, sporto, medicinos ir socialinės srities įstaigos, kasmetines apžiūras ir atlieka šių specialistų grupių (komisijų) vadovo pareigas. Vykdydamas kasmetines apžiūras vadovaujasi statybos techninio reglamento STR 1.03.07:2017 „Statinių techninės ir naudojimo priežiūros tvarka. Naujų nekilnojamojo turto kadastro objektų formavimo tvarka“ nuostatomis;

4.6. rengia ir teikia Valstybės teritorijų planavimo ir statybos inspekcijai prie Aplinkos ministerijos prašymus dėl statybos užbaigimo komisijos sudarymo;

4.7. rengia deklaracijas apie statybos užbaigimą.

4.8. vykdo kitus mero, mero pavaduotojo, administracijos direktoriaus, administracijos direktoriaus pavaduotojo nenuolatinio pobūdžio pavedimus pagal kompetenciją.

Susipažinau ir sutinku

\_\_\_\_\_\_\_\_\_\_\_\_\_\_\_\_\_\_\_\_\_\_\_

(Parašas)

\_\_\_\_\_\_\_\_\_\_\_\_\_\_\_\_\_\_\_\_\_\_\_

(Vardas ir pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_

(Data)